 Ishintshe kakhulu iQuantumINTATHELI YEZEZIMOTO September 27, 2019ITOYOTA ingenisa esigabeni sobutsetse bamabhasi ngeQuantum ehlukile iVX.Kulesi sigaba kuncintisana kuso izimoto okubalwa kuzo iMercedes-Benz V-Class, Volkswagen Caravelle nezinye.IQuantum VX inamaLED headlamps ngaphambili bese iba nama-fog lamps ngezansi. Ihamba ngamasondo anamarimu angu-17 inch.Iphinde ihlotshiswe nge-chrome ezibambweni zezicabha nasezibukweni. Izibuko zisebenza ngogesi futhi ziyabika uma kukhona imoto ekwi-blind spot.Ngaphakathi yilapho ovele ubone khona ukuthi akulona iQuantum elijwayelekile. Ilayisha abagibeli abayisishiyagalolunye futhi inenqwaba yezimbobo zokushaja iselula nge-USB ukuze abagibeli bengaphelelwa yibhethri.Izihlalo ezine ziyalala futhi zinendawo yokuphumuza nemilenze. Ezinye izinto enazo yi-climate control ngemuva nangaphambili yi-smart entry kanjalo nokudunyiswa ngebhathini, izicabha zivuleka ngogesi neToyota Audio Visual Navigation AVN touchscreen infotainment system.Okunye ukuthi ama-wiper ayazishaya uma lina, 4.2 inch multi-information display. Isihlalo somshayeli sihlelwa ngogesi futhi isiteringi uyakwazi ukusisetha ukuthi sime kanjani.Leli bhasi lithwalwa yinjini engu-2.8 GD-6 turbodiesel enamandla angu-115 kW netorque engu-420 Nm. Isebenzisa -gearbox oyi 6-speed automatic transmission othumela amandla emasondweni angemuva.Ezokuphepha enazo zihlanganisa ukuthi ibike uma kunobungozi bokuthi ishayise, active cruise control, isho uma iphuma emzileni, amalambu azikhanyisa wona kakhulu uma kunesidingo, amakhamera nama-sensor, ilekelela umshayeli ngokubhreka noma izibambele uma enganakile.Quantum 2.8 LWB VX 9-seater R843 600Ifika ne-service plan yama-service ayisishiyagalolunye noma -90 000km ne-warranty yeminyaka emithathu noma -100 000km. 